Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите за социјална заштита Соња Стефановска со службена легитимација број 28-0010 и Исмет Балажи со службена легитимација број 28-0019 извршија редовен инспекциски надзор над субјектот на инспекциски надзор ЈУ Меѓуопштински центар за социјална работа Македонски Брод, со седиште на ул. ,,Маршал Тито,, бр.9, Македонски Брод, застапуван од Директорот Синиша Радески и со Записник ИП1 број 16-24 од 05.10.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019,302/2020, 311/2020, 163/2021, 294/21, 99/22, 236/22 и 65/2023) го донесе следното

**Р Е Ш Е Н И Е**

Се наредува на Синиша Радески, Директор на ЈУ Меѓуопштински центар за социјална работа Македонски Брод (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, број 53/2021), подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Во предметите на корисниците ставени под старателство со решение број: УП1 0810-318/2023 од 05.07.2023 година на До.Т. УП1 0809-328/8 од 29.07.2021 година на В. А. и УП1 0810-435/2020 од 14.09.2020 година на И. П., Центарот во постапката за поставување на старател на лице на кое му е одземена или ограничена деловната способност да обезбедува документација за старателот дека не му е одземено родителското право и не му е одземена или ограничена деловната способност, согласно член 139 став 1 точка 1 и 2 од Законот за семејството.

**Рокот за извршување на изречената инспекциска мерка изнесува 30 дена од приемот на решението.**

2. Во предметите на корисниците ставени под старателство со решение број: УП1 0809-328/8 од 29.07.2021 година на В. А. и УП1 08-377/2018 од 10.07.2018 година на Б. Д. извештајот што го доставува старателот за својата работа секоја година за лицето под старателство, да содржи податоци за управување и располагање со имотот на лицето под старателство и за сите приходи и расходи на лицето под старателство во изминатата година, согласно член 151 од Законот за семејството.

**Рокот за извршување на изречената инспекциска мерка изнесува 30 дена од приемот на решението.**

3. Раководното лице или друго овластено лице во субјектот на надзорот е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки , согласно член 334 став 4 од Законот.

4. Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Соња Стефановска со службена легитимација број 28-0010 и Исмет Балажи со службена легитимација број 28-0019, извршија редовен инспекциски надзор над субјектот на инспекциски надзор ЈУ Меѓуопштински центар за социјална работа Македонски Брод, со седиште на ул.,,Маршал Тито,, бр.9, Македонски Брод, застапувано од Директорот Синиша Радески и состави Записник ИП1 број 16-24 од 05.09.2023 година, во кој се констатирани недостатоци и неправилности во постапка за лица ставени под старателство.

  За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-24 од 16.10.2023 година.

Инспектори за социјална заштита

**Соња Стефановска**

**Исмет Балажи**